Sterke reaksjoner på McCains utspørring av Comey
Flere som var vitner til høringen av tidligere FBI-sjef JamesComey undret seg over senator McCains utspørring torsdag. I løpet av sine syv minutters taletid var 80-åringen nemlig mest opptatt av etterforskningen av Hillary Clintons bruk av den private e-postserveren mens hun var USAs utenriksminister. Washington Post omtaler utspørringen hans som «bisarr», og skriver at senatoren fremsto forvirret og frustrert. Han klusset med navn og fikk åpenbart ikke svarene han var på jakt etter da han ville vite hvorfor etterforskningen av Clinton ble henlagt, mens etterforskningen av Trump-administrasjonens forbindelser til Russland skulle fortsette. McCain omtalte det hele som «dobbeltmoral» som FBI.Comey forsøkte gjentatte ganger å forklare McCain at Clinton-saken var ferdig etterforsket, men at den sistnevnte saken ikke var avsluttet. – Det amerikanske folk har mange spørsmål der ute, spesielt etter at du nettopp understrekte Russlands rolle, og hun var presidentkandidat på den tiden, startet McCain med å si. – Så hun var åpenbart involvert i hele situasjonen der «falske nyheter» – som du beskrev det – spiller en stor rolle og fant sted, la senatoren til. – Du må hjelpe meg her. Med andre ord, så er vi ferdige – etterforskningen av alt som har med Hillary og valgkampanjen er over, og vi trenger ikke å bekymre oss for det lenger, fortsatte McCain. – Med respekt for ... Jeg er litt forvirret. Med respekt for Clinton, vi gjennomførte etterforskningen og hennes bruk av en personlig epostserver, svarte Comey. – Jeg forstår, sa McCain. – Etterforskningen av denne saken ble avsluttet 5. juli, sa Comey videre. Men McCain forklarte at han hadde inntrykk av at Cliton var «frikjent» av FBI, mens Trump fremdeles kunne bli etterforsket. – Jeg forstår ikke hvordan du kan være ferdig med det, uten å være ferdig med hele etterforskningen av deres forsøk på å påvirke valget vårt, sa McCain videre. – Nei. Jeg beklager. Vi er ikke – rettere sagt, da jeg ble sparket 9 mai, så var etterforskningen fremdeles aktiv for å forstå hvordan Russland påvirket valget, og om noen amerikanere jobbet med dem, svarte Comey.Høringen som tok for seg Comeys samtaler med presidenten i forbindelse med etterforskningen av Trump-kampanjen og Russland, varte i tre timer og fant sted i Senatets etterretningskomité Komiteens leder, republikaneren Richard Burr, var den eneste som snakket mer enn McCain under høringen, ifølge CNN. Setningen «McCains utspørring av Comey» ble mest tvitret under høringen, ifølge Twitter. These are the top Tweeted moments from Former FBI Director Comey's testimony in the Senate https://t.co/Ew9xcRAFNg – Twitter Data (@TwitterData)08.06.17, 08:05 Like etter høringen kom senatoren med en formell uttalelse i forbindelse med hendelsen: «Jeg får inntrykk fra Twitter at mine spørsmål gikk over hodet på folk. Når det gjelder Clintons eposter, så var Comey villig til å gå utenfor sin rolle som etterforsker, og uttrykke sin mening om at «ingen fornuftig etterforsker ville ha konkludert med bevisene». Jeg ville at Comey skulle ha samme tilnærming til sentrale spørsmål når det gjelder president Trump – uavhengig av om presidentens oppførsel kvalifiserer som obstruksjon. Mens jeg mistet en mulighet under dagens høring, så mener jeg fremdeles at dette spørsmålet er viktig, og jeg skal ta dette opp og skrive til herr Comey», skriver han i uttalelsen. McCain skal også ha spøkt med å være for trøtt etter å ha vært våken altfor lenge dagen før, ifølge Washington Post.
Den republikanske senatoren John McCains (80) skapte mer spørsmål enn svar under sin utspørring av James Comey under høringen torsdag.